OpenLLM-France/wikimedia huggingface dataset:
# Abu-Dharr al-Ghifarí

Júndub ibn Junada (àrab: جندب بن جنادة, Jundub ibn Junāda), més conegut com a Abu-Dharr al-Ghifarí (àrab: أبو ذر الغفاري, Abū Ḏarr al-Ḡifārī), (mort c. 652), de la tribu dels Banu Ghifar, fou un company del profeta Muhàmmad i després partidari d'Alí ibn Abi-Tàlib.
Era probablement cristià o jueu, quan va sentir parlar de Muhàmmad. Després d'un informe del seu germà, a qui havia enviat a la Meca, hi va anar personalment i va veure el Profeta i es diu que es va convertir immediatament. És considerat el cinquè o, fins i tot, el quart musulmà. Va viure a Medina i després a Síria. A causa d'una queixa de Muàwiya ibn Abi-Sufyan al califa Uthman ibn Affan fou enviat a Al-Rabadha on va morir entre el 651 i el 653. La seva vida fou humil i ascètica.

## Bibliografia

A. Sprenberg, Das Leben und die Lehre des Mohammad.
# Adagietto

Adagietto és un terme italià que significa «relativament lent», però no tan lent com l'adagio. També s'utilitza com a títol d'una peça breu en tempo d'adagio.
# Acanthopsoides delphax

Acanthopsoides delphax és una espècie de peix de la família dels cobítids i de l'ordre dels cipriniformes.

## Morfologia

* Els mascles poden assolir 6 cm de llargària total.

## Alimentació

Menja invertebrats bentònics.

## Hàbitat

Viu en zones de clima tropical.

## Distribució geogràfica

Es troba a les conques dels rius Mekong, Salween i Chao Phraya.

## Referències

* ↑ Fowler, H. W. 1934. Zoological results of the third De Schauensee Siamese Expedition, Part I.--Fishes. Proc. Acad. Nat. Sci. Phila. v. 86: 67-163, Pl. 12.
* ↑ BioLib (anglès)
* ↑ The Taxonomicon (anglès)
* 1 2 3 FishBase (anglès)
* ↑ Baird, I.G., V. Inthaphaisy, P. Kisouvannalath, B. Phylavanh i B. Mounsouphom 1999. The fishes of southern Lao. Lao Community Fisheries and Dolphin Protection Project. Ministry of Agriculture and Forestry, Lao PDR.161 p.
* ↑ Rainboth, W.J. 1996. Fishes of the Cambodian Mekong. FAO Species Identification Field Guide for Fishery Purposes. FAO, Roma, 265 p.
* ↑ Rainboth, W.J. 1996.

## Bibliografia

* Doi, A. 1997. A review of taxonomic studies of cypriniform fishes in Southeast Asia. Jap. J. Ichthyol. 44(1):1-33.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8. .
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kottelat, M. 1998. Fishes of the Nam Theun and Xe Bangfai basins, Laos, with diagnoses of twenty-two new species (Teleostei: Cyprinidae, Balitoridae, Cobitidae, Coiidae and Odontobutidae). Ichthyol. Explor. Freshwat. 9(1):1-128.
* Kottelat, M. 2001. Fishes of Laos. WHT Publications Ltd., Colombo 5, Sri Lanka. 198 p.
* Monkolprasit, S., S. Sontirat, S. Vimollohakarn i T. Songsirikul 1997. Checklist of Fishes in Thailand. Office of Environmental Policy and Planning, Bangkok, Tailàndia. 353 p.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Siebert, D.J. 1991. Revision of Acanthopsoides Fowler 1934. (Cypriniformes: Cobitidae), with the description of new species. Jap. J. Ichthyol. 38(2):97-114.
* Vidthayanon, C., J. Karnasuta i J. Nabhitabhata 1997. Diversity of freshwater fishes in Thailand. Office of Environmental Policy and Planning, Bangkok. 102 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Abanto y Ciérvana-Abanto Zierbena

Abanto y Ciérvana-Abanto Zierbena és un municipi de Biscaia, a la comarca de Gran Bilbao.

## Curiositats

A les eleccions del 27 de maig de 2007 es presenta com candidata a regidor del PSE-EE la candidata a Miss Biscaia, candidata també a Miss Euskadi, Azucena Ordoñez.

## Personatges cèlebres

* Dolores Ibárruri (1895-1989): líder i dirigent del Partit Comunista d'Espanya.
* Juan José Crespo Galende (1953-1981): activista polític del PCE(r) i dels GRAPO, mort en vaga de fam.
* Manuel Sarabia (1957): futbolista, entrenador i comentarista esportiu.
* Asier del Horno (1981): futbolista.

## Referències

* ↑ «Memoria de Juan José Crespo Galende» (en castellà). EuskalMemoria.eus, 14-06-2017. [Consulta: 17 juny 2022].

## Enllaços externs

* Ajuntament de Abanto-Zierbena Arxivat 2010-07-12 a Wayback Machine.
* Museu Minaire del País Basc
* Associació de Discapacitats de Abanto-Zierbana IFIDAZ Arxivat 2007-06-02 a Wayback Machine.
# Aeonium gorgoneum

Aeonium gorgoneum és una espècie de planta suculenta del gènere Aeonium, de la família de les Crassulaceae.

## Descripció

És un subarbust ramificat perenne de fins a 2 m d'alçada.
Les branques són ascendents, generalment en grups, de 5 a 15 mm de diàmetre, glabres, llises; amb rosetes terminals de 9 a 20 cm de diàmetre, al centre més aviat aplanades, amb les fulles joves atapeïdes entre si.
Les fulles són de 5 a 10 cm de llarg, d'1,5 a 3 cm d'ample, i de 3 a 6 mm de gruix, oblanceolades-espatulades, apicalment agudes o acuminades, mucronades, bàsicament cunades, fortament glauques, glabres, marge amb cilis rectes o corbats cap endavant (≤ 0,5 mm), de color verd, sovint rogenques al llarg dels marges i del nervi principal.
Les inflorescències són piramidals, de 5 a 8 cm d'ample i de 7 a 10 cm d'alt, peduncle de 5 a 8 cm, pedicels d'1 a 8 mm, glabres.
Les flors són de 8 a 10 parts; sèpals glabres; pètals de 5 a 6 mm de llarg i d'1 a 1,5 mm d'ample, lanceolats, acuminats, grocs, variegats vermellosos; filaments glabres.

## Distribució

Planta endèmica de les Illes del Cap Verd (Santo Antão, São Nicolau, São Vicente). Creix exclusivament en penya-segats escarpats, generalment de nord a nord-est. És igual de freqüent a les zones subhumides i humides, i algunes localitats es troben als penya-segats costaners de la zona semiàrida. Es troba de 300 a 1300 m d'altitud.

## Taxonomia

Aeonium gorgoneum J.A.Schmidt va ser descrita per Johann Anton Schmidt i publicada a Beitrage zur Flora der Cap Verdischen Inseln. 258 (1852).

## Moneda commemorativa

La República de Cap Verd va emetre el 1994 una moneda commemorativa de 100 escuts, amb la imatge d'Aeonium gorgoneum al revers. És una moneda de forma decagonal, amb la part interna (on hi ha la imatge de la planta) de cuproníquel, i la part externa (on hi ha la inscripció: Aeonium gorgoneum J.A. Schmidt / Saião) de bronze.

## Referències

* ↑ «Aeonium gorgoneum J.A.Schmidt». International Crassulaceae Network.
* ↑ «The endemic vascular plants of the Cape Verde Islands, W Africa» p. 205-207. sommerfeltia, 1997.
* ↑ «Aeonium gorgoneum J.A.Schmidt». International Plant Names Index.
* ↑ «Cabo Verde 100 escudos, 1994». Ucoin.
# Aeonium gomerense

Aeonium gomerense és una espècie de planta suculenta del gènere Aeonium, de la família de les Crassulaceae.

## Descripció

És una arbust perenne, ramificat, laxe, de fins a 2 m d'alçada.
Les branques són ascendents o pendents, de 3 a 15 mm de diàmetre, glabres, reticulades, amb rosetes apicals.
Les rosetes són de 10 a 28 cm de diàmetre, més aviat planes.
Les fulles són de 5 a 14 cm de llarg, de 2,5 a 4 cm d'ample, i de 3 a 7 mm de gruix, obovades a oblanceolades, apicalment acuminades, basalment cuneades, glabres, lleugerament glauques, marge amb cilis rectes (de 0,5 a 1 mm), de color verd, sovint variegades de vermellós al llarg del marge.
Les inflorescències són més o menys ovoides, de 15 a 40 cm d'ample i de 10 a 30 cm d'alt, peduncle de 10 a 20 cm, pedicels de 2 a 6 mm, glabres.
Les flors són de 7 a 9 parts; sèpals glabres; pètals de 8 a 10 mm de llarg i d'1,5 a 2 mm d'ample, lanceolats, acuminats, blanquinosos, al revers variegats verdosos; filaments glabres.

## Distribució

Planta endèmica de l'illa de La Gomera, a les Canàries, amb 4 poblacions ubicades al centre-oriental del cim de l'illa, entre les valls d'Hermigua i San Sebastián. Creix en vessants i penya-segats orientats preferentment a nord, habita en comunitats rupícoles en el si de la laurisilva, de 500 a 1100 m d'altitud.

## Taxonomia

Aeonium gomerense (Praeger) Praeger va ser descrita per Robert Lloyd Praeger i publicada a Proc. Roy. Irish Acad. xxxviii. Sect. B, 473 (1929).
En castellà rep el nom vernacle de bejeque gomero.

## Referències

* ↑ «Aeonium gomerense (Praeger) Praeger». International Crassulaceae Network.
* ↑ «Aeonium gomerense». EcuRed.
* ↑ «Aeonium gomerense (Praeger) Praeger». International Plant Names Index.
* ↑ «Aeonium gomerense (Praeger) Praeger». Flora de Canarias.
# Abu-l-Layth as-Samarqandí

Abu-l-Layth Nasr ibn Muhàmmad ibn Àhmad ibn Ibrahim as-Samarqandí, més conegut com a Abu-l-Layth as-Samarqandí o com a Imam al-Hudà, fou un teòleg hanefita del segle x (mort entre 983 i 1003). Era originari de Samarcanda o la seva regió.
Les seves obres principals són:
* Tafsir
* Khizanat al-fiqh
* Mukhtalif ar-riwaya
* Tanbih al-gafilin
* Bustan al-arifin
* Al-Mukaddima fi l-salat

## Referències

* J. van Ess, “Abu'l-Layt Samarqandi,” Encyclopædia Iranica, I/3, pp. 332-333; una versió actualitzada es troba disponible en línia a http://www.iranicaonline.org/articles/abul-lay-nasr-b Consultat el 22 de maig de 2016
* Pakatchi, Ahmad; Rabbani, Azar. "Abū al-Layth al-Samarqandī." Encyclopaedia Islamica. Editors en cap: Wilferd Madelung and, Farhad Daftary. Brill Online, 2016. Referència. 22 de maig de 2016 <http://referenceworks.brillonline.com/entries/encyclopaedia-islamica/abu-al-layth-al-samarqandi-COM_0099>
# Adriana Albini

Adriana Albini Noonan (Venècia, 2 de setembre de 1955) és una investigadora mèdica i escriptora italiana. Especialitzada en recerca contra el càncer ha desenvolupat el concept d'angioprevenció que es pot usar per a controlar l'evolució del càncer. És d'ençà del 2015 directora científica de la Fundació MultiMedica Onlus i del laboratori de biologia vascular i d'angiogènesi a Milà. El 2018 Albini va ser la primera italiana a formar part del consell de l'Associació Americana per la Recerca del Càncer (en anglès: American Association for Cancer Research).
Arran de les seves recerces ha rebut diversos guardons científics a diversos països, com ara el premi Firenze Donna el 2000 o el premi Amelia Earhart el 2004.
També practica esgrima a un nivell molt elevat i participa a seleccions internacionals. Així va rebre una medalla d'argent als Campionat Europeu del 2015 que tingué lloc a la ciutat croata de Porec i una altra de bronze als Campionats mundials per veterans d'esgrima que es van fer a Livorno el 2018.
El 23 de novembre del 2020 Albini va figurar a la llista de les 100 dones més influents de l'any que publica la BBC anualment.

## Obres

* Le ali della fenice (2001)
* Un clone in valigia. L'avventura americana di una ricercatrice (2004)
* Come il vento sul grano. Una storia d'amore e OGM, amb G. Paolo Tonini (2006)
* La danza delle cellule immortale (2008)
* Il destino dell'11 settembre (2011)

## Premis i guardons

* Veneziana dell'anno 2018

## Altres interessos

Albini ha escrit sis novel·les sota un nom de ploma. També és esgrimista competitiva i el maig de 2015 va guanyar la medalla de plata al campionat europeu d'esgrima veterana 2015 de la seva categoria d'edat darrere de Finlàndia Marja-Liisa Someroja.

## Referències

* ↑ «Adriana Albini in the Board of Directors of AACR» (en anglès). , 16-04-2018 [Consulta: 29 novembre 2020]. Arxivat 2020-11-26 a Wayback Machine. «Còpia arxivada». Arxivat de l'original el 2020-11-26. [Consulta: 29 novembre 2020].
* ↑ «CAMPIONATI EUROPEI MASTER POREC2015 - L'ITALIA SI CONFERMA AI VERTICI DEL MEDAGLIERE - SCARSO: "ORGOGLIOSI DI QUESTI ATLETI"» (en italià). Pianeta Scherma, 20-05-2015 [Consulta: 28 novembre 2020].
* ↑ «Tris di bronzi, parte bene il Mondiale Master degli azzurri a Livorno» (en italià). Pianeta Scherma, 10-10-2018 [Consulta: 27 novembre 2020].
* ↑ «BBC 100 Women 2020: Who is on the list this year?» (en anglès). BBC News, 23-11-2020 [Consulta: 23 novembre 2020].
* ↑ «Adriana Albini, “Veneziana dell'anno 2018” : sogno per la mia città un progetto sulla salute dal mare» (en italià). Metropolitano.it, 28-01-2019 [Consulta: 27 novembre 2020].
* ↑ «INTERNATIONAL FENCING FEDERATION - The International Fencing Federation official website». [Consulta: 2 desembre 2020].
* ↑ «Results». [Consulta: 2 desembre 2020].
# Adriana Brodsky

Adriana Mónica Brodsky, també coneguda com La Bebota (Buenos Aires, 22 de desembre de 1955) és una actriu i vedette argentina. Ha treballat amb Jorge Porcel i sobretot amb Alberto Olmedo, per això és coneguda com una de les "Chicas de Olmedo".

## Actuacions
### Cinema

* Se acabó el curro (1983)
* Los matamonstruos en la mansión del terror (1987)
* El manosanta está cargado (1987)

### Televisió

* "Operación Ja-Já" (1981 - 1982)
* "No toca botón" (1986 - 1987)
* "Las gatitas y ratones de Porcel" (1988)
* "Palermo Hollywood Hotel" (2006)
* "Mitos, crónicas del amor descartable" (2009)
* "El parador" (2008 - 2010)

### Teatre

* "La noche está que arde" (1987 i 1989)
* "¿Será virgen mi marido?" (2000)
* "Reid mortales... el humor es sagrado" (2001)
* "¿Será virgen mi marido?" (2008)
* "Ariel y los hechiceros del caribe" (2009)
* "El glamour de San Luis" (2009)
* "Feliz caño nuevo" (2010)
* "Hechiceros del caribe" (2010)
* "Hasta las lolas" (2010)
* "La revista de San Luis" (2011)

## Referències

* ↑ Ligio, Mario Martin. «Adriana Brodsky» (en castellà), 23-04-2011. Arxivat de l'original el 2017-08-11. [Consulta: 29 desembre 2020].
* ↑ «Adriana Brodsky». cinenacional.com. [Consulta: 3 gener 2016].

## Enllaços externs

* Adriana Brodsky - Lloc web oficial (castellà)
# Achey

Achey és un municipi francès situat al departament de l'Alt Saona i a la regió de Borgonya - Franc Comtat. L'any 2007 tenia 70 habitants.

## Demografia
### Població

El 2007 la població de fet d'Achey era de 70 persones. Hi havia 37 famílies, de les quals 12 eren unipersonals (8 homes vivint sols i 4 dones vivint soles), 17 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 44 habitatges, 32 eren l'habitatge principal de la família, 11 eren segones residències i 1 estava desocupat. 42 eren cases i 2 eren apartaments. Dels 32 habitatges principals, 24 estaven ocupats pels seus propietaris i 8 estaven llogats i ocupats pels llogaters; 4 tenien dues cambres, 5 en tenien tres, 6 en tenien quatre i 17 en tenien cinc o més. 30 habitatges disposaven pel capbaix d'una plaça de pàrquing. A 17 habitatges hi havia un automòbil i a 11 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Achey el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 4 |
| 0 | 70 a 74 | 0 |
| 0 | 65 a 69 | 0 |
| 0 | 60 a 64 | 0 |
| 12 | 55 a 59 | 8 |
| 0 | 50 a 54 | 8 |
| 0 | 45 a 49 | 0 |
| 0 | 40 a 44 | 0 |
| 0 | 35 a 39 | 0 |
| 0 | 30 a 34 | 0 |
| 0 | 25 a 29 | 0 |
| 4 | 20 a 24 | 0 |
| 0 | 15 a 19 | 1 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 43 persones, 30 eren actives i 13 eren inactives. De les 30 persones actives 29 estaven ocupades (17 homes i 12 dones) i 1 aturada (1 dona i 1 dona). De les 13 persones inactives 7 estaven jubilades, 2 estaven estudiant i 4 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de construcció i 1 d'una empresa d'hostatgeria i restauració.
Dels 2 establiments de servei als particulars que hi havia el 2009, 1 era un paleta i 1 restaurant.
L'any 2000 a Achey hi havia 5 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques d'Achey a l'INSEE.
* Évolution et structure de la population Fitxa amb el detall de dades d'Achey a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# ASEC Ndiambour

L'ASEC Ndiambour és un club de futbol senegalès de la ciutat de Louga. Disputa els seus partits a l'Stade ASEC Ndiambour. Va ser fundat el 1969.

## Palmarès

* Lliga senegalesa de futbol:
** 1992, 1994, 1998
* Copa senegalesa de futbol:
** 1999
* Copa de l'Assemblea Nacional del Senegal:
** 1998, 2002, 2004

## Referències

* ↑ Founding dates of Senegalese clubs at RSSSF Arxivat 4 March 2016$^{[Datemismatch]}$ a Wayback Machine.
* ↑ «Senegal – List of Champions». RSSSF.
* 1 2 «Senegal - List of Cup Winners». rsssf.com. [Consulta: 16 desembre 2017].
# Acanthixalus

Acanthixalus és un gènere de granotes de la família dels hiperòlids.

## Taxonomia

* Acanthixalus sonjae
* Acanthixalus spinosus

## Referències

* IUCN (anglès)
# Acanthinus myrmecops

Acanthinus myrmecops és una espècie de coleòpter de la família Anthicidae que es troba als (EUA). No consten subespècies al Catàleg de la Vida de la Unió Europea.

## Referències

* ↑ Texas A&M University

## Bibliografia

* Bisby F.A., Roskov Y.R., Orrell T.M., Nicolson D., Paglinawan L.E., Bailly N., Kirk P.M., Bourgoin T., Baillargeon G., Ouvrard D. (red.) (2011) "Catàleg de la Vida:Species 2000 & ITIS Catalogue of Life: 2011 Annual Checklist. Espècies: consultat el 18/12/2014
* Werner, Floyd G. (1970) "A Revision of the Acanthinus (Coleoptera: Anthicidae). IX. The Leporinus, Scitulus, Cuyabanus, and Myrmecops-Groups", publicat en:Annals of the Entomological Society of America, nº 63, article 3.
# Aldealafuente

Aldealafuente és un municipi espanyol ubicat a la província de Sòria, dins la comunitat autònoma de Castella i Lleó.

## Demografia

Aldealafuente :
| Any | 1900 | 1910 | 1920 | 1930 | 1940 | 1950 | 1960 | 1970 | 1980 | 1990 | 2000 |
| Població | 307 | 288 | 329 | 337 | 376 | 337 | 295 | 231 | 182 | 169 | 153 |
# Aldea en Cabo

Aldea en Cabo és un municipi de la província de Toledo a la comunitat autònoma de Castella-La Manxa. Limita amb Cenicientos a la província de Madrid i Escalona del Alberche, Paredes de Escalona i Nombela a la de Toledo.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 193 | 183 | 180 | 176 | 170 | 165 | 158 | 201 | 193 | 206 |

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | Pedro Morón Martín | UCD | 19/04/1979 |
| 1983 - 1987 | Alejandro Morón Polo | PSOE | 28/05/1983 |
| 1987 - 1991 | Mariano Castellanos Muñoz | PP | 30/06/1987 |
| 1991 - 1995 | Andrés Montero Hernández | PP | 15/06/1991 |
| 1995 - 1999 | José Luis Martín Hernández | PP | 17/06/1995 |
| 1999 - 2003 | José Luis Martín Hernández | PP | 03/07/1999 |
| 2003 - 2007 | Andrés Montero Jiménez | PP | 14/06/2003 |
| 2007 - 2011 | Alejandro Morón Polo | PSOE | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |
# Agapito Fernández

Agapito Fernández (Barcelona, 1928 - 2000) fou un dirigent esportiu del barri del Poblenou de Barcelona. Des dels dotze anys, quan va entrar com a directiu al Club Deportivo Monopol, Agapito Fernández va maldar per mantenir els camps de futbol al barri davant de la desaparició contínua que imposava la urbanització de nous carrers. Fuster de professió, va esdevenir president del club on havia entrat com a directiu quan era tan sols un nen. Conservava com un tresor la insígnia de la CNT del seu pare, que havia estat anarcosindicalista. Va ser guardonat amb el Premi Sant Martí l'any 1994, mentre lluitava per aconseguir un nou camp de futbol aleshores, quan tots desapareixen. El que es va inaugurar al carrer de la Ciutat de Granada porta el seu nom.

## Referències

* ↑ DDAA. Enciclopèdia, El Poblenou en 135 veus. Arxiu Històric del Poblenou, 2005, p. 59
* ↑ Dades del camp
# Aethomys hindei

Aethomys hindei és una espècie de mamífer rosegador de la família dels múrids. Són rosegadors de mitjanes dimensions, amb una llargada de cap a gropa de 135 a 190 mm i amb una cua de 121 a 186 mm. Poden arribar a pesar fins a 150 g.
Es troba a Burundi, el Camerun, la República Centreafricana, la República Democràtica del Congo, Etiòpia, Kenya, Ruanda, el Sudan del Sud, Tanzània i Uganda. Viu en ambients humits, tot i que s'ha trobat també en ambients més secs.

## Referències

* ↑ Musser, G. G.; Carleton, M. D. «Superfamily Muroidea». A: Mammal Species of the World (en anglès). 3a edició. Johns Hopkins University Press, 2005, p. 894-1.531. ISBN 978-0-8018-8221-0. OCLC 62265494.
* ↑ Kingdon, Jonathan. East African Mammals: An Atlas of Evolution in Africa, Volume 2, Part B. University of Chicago Press, 1974. ISBN 978-0-226-43720-0.
* ↑ Agwanda, B.. Aethomys hindei. UICN 2008. Llista Vermella d'espècies amenaçades de la UICN, edició 2008, consultada el 8 de febrer de 2009.
# Afrontacavadors

L'afrontacavadors o apagafoc entre altres noms comuns(Plantago sempervirens, sinònim Plantago cynops) és l'única espècie del gènere Plantago que té un hàbit arbustiu i pertany a la família de les plantaginàcies. També rep el nom d'herba pucera, matafoc o plantatge de matafoc. El nom científic plantago, prové del llatí, que és el nom d'aquesta planta; i sempervirens, que significa "que sempre és verd".

## Morfologia

Mesura fins a 40 cm d'alçada, té les tiges ramificades, retortes, pubescents, fulloses. Les tiges són del color de la palla o d'un bru clar. Les fulles són linears, de color verd fosc d'1 a 2 cm de llargada.
La floració té lloc entre els mesos d'abril i agost. Les flors són petites amb la corol·la membranosa, formada per 4 pètals soldats només per la base, formant un tub molt curt, amb 4 estams inserits al tub de la corol·la, que sobresurten. Les flors s'ajunten en inflorescències en forma d'espiga ovalada.

## Distribució i hàbitat

La seva distribució és latemediterrània, és a dir, que depassa la zona de la conca mediterrània. Viu en llocs secs i pedregosos, en els Països Catalans fins als 1.900 metres d'altitud, excepte a les Balears.

## Referències

* ↑ «Afrontacavadors». Cercaterm. TERMCAT, Centre de Terminologia.
* ↑ Pascual, Ramon. Guia dels arbustos dels Països Catalans. Barcelona: Pòrtic, 1990, p. 198-199. ISBN 84-7306-407-0.
* ↑ «FloraCatalana.net». Arxivat de l'original el 2011-09-09. [Consulta: 8 gener 2016].
* ↑ «Banc de dades de biodiversitat de Catalunya». [Consulta: 8 gener 2016].
# Air New Zealand

Air New Zealand (Codi IATA: NZ, OACI: ANZ, i Callsign: New Zealand) és una aerolínia neozelandesa amb base a Auckland, Nova Zelanda. És l'aerolínia nacional de Nova Zelanda, enfocada a Australàsia i el Pacífic Sud, amb vols a Europa, Nord-amèrica i Àsia, i membre de Star Alliance. La seva principal base és l'Aeroport Internacional d'Auckland